Zlatan Ibrahimovic pääses ehmatusega: ründaja Achilleuse kõõlus on täiesti terve(7)
38-aastane Ibrahimovic vigastas esmaspäevasel treeningul jalga ning esialgu kardeti, et tegemist on Achilleuse kõõluse vigastusega.
Rootsi ekskoondislasele tehtud esimene meditsiiniline uuring kinnitas, et viga sai hoopis säärelihas.
"AC Milan teatab, et Zlatan Ibrahimović vigastas eilse treeningu ajal oma parema jala säärelihast. Achilleuse kõõlus on täiesti terve. Mängija läbib kümne päeva pärast uue uuringu," seisab Itaalia klubi pressiavalduses.